
DR 30.11.2005 135 

 

 Datuk Haji Mohamad bin Haji Aziz:  [Bercakap dengan penuh emosi dan 
marah] Tuan Pengerusi, minta laluan sikit Yang Berhormat Jerai.  Terima kasih Tuan 
Pengerusi.  Terima kasih Jerai.  Tuan Pengerusi, ini masalah.  Yang dibangkitkan oleh 
Jerai ini masalah.  Dari segi agama memang salah, dari segi budaya Melayu memang 
salah, dari segi budaya orang Malaysia pun memang salah.  Boleh tak kementerian 
gubal undang-undang di mana ibu bapa yang dihantar ke pusat-pusat orang tua ini 
kalau dia ada anak lagi, anaknya dihukum supaya datang tiap-tiap hari, jengah dua 
jam?  Jengah ibu bapa yang dihantar ke pusat-pusat orang tua ini untuk bagi 
perkhidmatan!  Dengan itu dia rasa bahawa apabila dia hantar sewenang-wenangnya 
ibu bapanya ke pusat orang-orang tua dia tahu dia ada satu tugas yang berat, maka 
dengan itu mungkin dia tak hendak hantar, maka dia akan simpan dan bela di 
rumahnya.  Buat undang-undang!   Kalau kita nasihat jenis ini jenis itu, memang tidak 
dengar.  Kalau ibu bapanya pun boleh dinyahkannya, ini jenis manusia tidak berakal, 
tidak ada budi bahasa!  Tidak mengenang budi!  Kita kena hukum dia!  Buat undang-
undang!  Negara kita boleh buat undang-undang!   Bawa ke Parlimen, semua orang 
akan sokong!   

 Tuan Pengerusi:  Jerai sudah faham tu. 

 Dato' Paduka Haji Badruddin bin Amiruldin:  Faham, faham!  [Ketawa]  
Kuih malam kuih naik angin!  [Ketawa]   

 Cuma saya hendak tambah sikit lagi, yang mana hantar ke rumah kebajikan ini 
dia kena tanggung belanja, bukan kerajaan.  Pak hang, mak hang, pergi hantar ke situ, 
fasal apa kerajaan hendak tanggung?  Bukan dia susah. 

 Datuk Haji Mohamad bin Haji Aziz:  Tuan Pengerusi, kita kena ajar manusia 
yang tidak bertanggungjawab ini!   

 Dato' Paduka Haji Badruddin bin Amiruldin:  Dia naik angin lagi tu! 

 Datuk Haji Mohamad bin Haji Aziz:  [Bercakap dengan penuh emosi dan 
marah] Kita kena ajar mereka, Tuan Pengerusi!  Kita kenakan undang-undang supaya 
jangan sewenang-wenangnya anak-anak ini - anak-anak yang derhaka ini - hantar ibu 
bapa ke pusat orang tua, lepas itu dia lepas tangan!   Apa?  Dia ingat kerajaan ini jadi 
dia punya anu?  Ooo, banyak sedap dia punya muka! Ajar dia, Tuan Pengerusi!  Saya 
minta kementerian gubal undang-undang, kita luluskan di Parlimen ini, jadikan undang-
undang!  Kita laksanakan, baru padan muka orang ni semua!   

 Dato' Paduka Haji Badruddin bin Amiruldin:  Sabar, sabar Sri Gading.  
Sabar, kejap lagi nak balik dah.   

 Lagi satu, Tuan Pengerusi, saya minta kementerian wanita ni macam ini.  
Wanita dalam apa kerja dia buat pun dia serius.  Kalau kita bagi modal sikit untuk dia 
berniaga pun dia tahu berniaga, fasal dia bertanggungjawab.  Dia komited.  Kalau dia 
boleh komited kepada keluarga, apa lagi komited tentang perniagaan untuk 
menampung pendapatannya?  Jadi kepada ibu-ibu tunggal dan sebagainya pihak 
kementerian...  

  Ada kes kapal terbang tidak habis lagi tu.  [Ketawa].  Jadi saya harap tambah 
sikit peruntukan, beri modal kepada ibu-ibu tunggal ini dan beri sedikit kursus, seminar 
dan sebagainya.  Di kawasan saya ramai ibu tunggal yang minta acuan buat kuihlah, 
mesin uli tepunglah apa semua, dan bila kita bagi sekali, dia tak mai lagi dah.  Fasal 
apa?  Dia tahu dapat mesin dia uli tepung pergi berniaga jual kuih dan sebagainya.  
Tetapi orang lelaki - bukanlah hendak kata - depa kadang-kadang pergi tahan burung, 
dok pergi sana pergi sini, duduk di kepala jalan, sementara yang di rumah jenuh dok uli 
tepung hendak berniaga, hendak tolong besarkan anak.  Jadi saya harap adakan 
wanita niaga.  Peruntukan yang cukup untuk wanita-wanita dan ibu-ibu tunggal yang 
miskin untuk berniaga supaya dia boleh tidak bergantung selama-lamanya kepada 
kerajaan. 

 Tuan Pengerusi, saya amat memahami kerana terutama di kawasan luar 
bandar, dia orang ni, tak tahu.  Kadang-kadang mati suami, besok dia orang dah tak 
tahu nak buat apa.  Sehari dua orang datang bersedihlah, lepas tu anak-anak ni siapa 
hendak jaga?  Jadi kita harap pihak kementerian, Jabatan Kebajikan Masyarakat, saya 
hendak minta sekali lagi cukup-cukup... 

 Puan Chong Eng:  Minta penjelasan. 



Datuk Haji Mohamad bin Haji Aziz: [Bercakap dengan penuh emosi dan marah] Tuan Pengerusi, minta laluan sikit Yang Berhormat Jerai. Terima kasih Tuan Pengerusi. Terima kasih Jerai. Tuan Pengerusi, ini masalah. Yang dibangkitkan oleh Jerai ini masalah. Dari segi agama memang salah, dari segi budaya Melayu memang salah, dari segi budaya orang Malaysia pun memang salah. Boleh tak kementerian gubal undang-undang di mana ibu bapa yang dihantar ke pusat-pusat orang tua ini kalau dia ada anak lagi, anaknya dihukum supaya datang tiap-tiap hari, jengah dua jam? Jengah ibu bapa yang dihantar ke pusat-pusat orang tua ini untuk bagi perkhidmatan! Dengan itu dia rasa bahawa apabila dia hantar sewenang-wenangnya ibu bapanya ke pusat orang-orang tua dia tahu dia ada satu tugas yang berat, maka dengan itu mungkin dia tak hendak hantar, maka dia akan simpan dan bela di rumahnya. Buat undang-undang! Kalau kita nasihat jenis ini jenis itu, memang tidak dengar. Kalau ibu bapanya pun boleh dinyahkannya, ini jenis manusia tidak berakal, tidak ada budi bahasa! Tidak mengenang budi! Kita kena hukum dia! Buat undang- undang! Negara kita boleh buat undang-undang! Bawa ke Parlimen, semua orang akan sokong!. Tuan Pengerusi: Jerai sudah faham tu. Dato' Paduka Haji Badruddin bin Amiruldin: Faham, faham! [Ketawa] Kuih malam kuih naik angin! [Ketawa]. Cuma saya hendak tambah sikit lagi, yang mana hantar ke rumah kebajikan ini dia kena tanggung belanja, bukan kerajaan. Pak hang, mak hang, pergi hantar ke situ, fasal apa kerajaan hendak tanggung? Bukan dia susah. Datuk Haji Mohamad bin Haji Aziz: Tuan Pengerusi, kita kena ajar manusia yang tidak bertanggungjawab ini!. Dato' Paduka Haji Badruddin bin Amiruldin: Dia naik angin lagi tu!. Datuk Haji Mohamad bin Haji Aziz: [Bercakap dengan penuh emosi dan marah] Kita kena ajar mereka, Tuan Pengerusi! Kita kenakan undang-undang supaya jangan sewenang-wenangnya anak-anak ini- anak-anak yang derhaka ini- hantar ibu bapa ke pusat orang tua, lepas itu dia lepas tangan! Apa? Dia ingat kerajaan ini jadi dia punya anu? Ooo, banyak sedap dia punya muka! Ajar dia, Tuan Pengerusi! Saya minta kementerian gubal undang-undang, kita luluskan di Parlimen ini, jadikan undang- undang! Kita laksanakan, baru padan muka orang ni semua!. Dato' Paduka Haji Badruddin bin Amiruldin: Sabar, sabar Sri Gading. Sabar, kejap lagi nak balik dah. Lagi satu, Tuan Pengerusi, saya minta kementerian wanita ni macam ini. Wanita dalam apa kerja dia buat pun dia serius. Kalau kita bagi modal sikit untuk dia berniaga pun dia tahu berniaga, fasal dia bertanggungjawab. Dia komited. Kalau dia boleh komited kepada keluarga, apa lagi komited tentang perniagaan untuk menampung pendapatannya? Jadi kepada ibu-ibu tunggal dan sebagainya pihak kementerian... Ada kes kapal terbang tidak habis lagi tu. [Ketawa]. Jadi saya harap tambah sikit peruntukan, beri modal kepada ibu-ibu tunggal ini dan beri sedikit kursus, seminar dan sebagainya. Di kawasan saya ramai ibu tunggal yang minta acuan buat kuihlah, mesin uli tepunglah apa semua, dan bila kita bagi sekali, dia tak mai lagi dah. Fasal apa? Dia tahu dapat mesin dia uli tepung pergi berniaga jual kuih dan sebagainya. Tetapi orang lelaki- bukanlah hendak kata- depa kadang-kadang pergi tahan burung, dok pergi sana pergi sini, duduk di kepala jalan, sementara yang di rumah jenuh dok uli tepung hendak berniaga, hendak tolong besarkan anak. Jadi saya harap adakan wanita niaga. Peruntukan yang cukup untuk wanita-wanita dan ibu-ibu tunggal yang miskin untuk berniaga supaya dia boleh tidak bergantung selama-lamanya kepada kerajaan. Tuan Pengerusi, saya amat memahami kerana terutama di kawasan luar bandar, dia orang ni, tak tahu. Kadang-kadang mati suami, besok dia orang dah tak tahu nak buat apa. Sehari dua orang datang bersedihlah, lepas tu anak-anak ni siapa hendak jaga? Jadi kita harap pihak kementerian, Jabatan Kebajikan Masyarakat, saya hendak minta sekali lagi cukup-cukup... Puan Chong Eng: Minta penjelasan.